
CZY ESPERANTO JEST JEZYKIEM 
LZY WYM? 


Odpowiedź na to pytanie bynajmniej nie jest łatwa; chcąc jej 
udzielić, trzeba odpowiedzieć najpierw na dwa inne pytania: co to 
jest „język“ i co to jest „żywy“. 

Zacznijmy od pytania pierwszego. | | 

Każdy język składa się z oddzielnych słów. Słowo wypowie- 
dziane jest dźwiękiem. Dźwięk jest zjawiskiem akustycznem, pole- 
gajacem na drganiu fal powietrznych. Słowa wypowiadamy, wprawia- 
jąc w ruch skomplikowany narząd głosowy, w którym struny gtoso- 
we spełniają bardzo ważną rolę. Wprawianie w ruch aparatu głoso- 
wego zależne jest od systemu nerwowego, przesyłanie zaś określo- 
nych i celowych pobudek droga gataze' nerwowych do narządu gło- 
sowego jest ściśle związane z istotą naszej świadomości i naszej woli 
dwa zaś te czynniki jak dotychczas wymykają się z pod naszej ści- 
słej obserwacji i poznania, 

Z, drugiej strony tale głosowe, rozchodząc się w powietrzu i do- 
cierając do ucha, powodują u ludzi zjawisko słyszenia, zatem wypo- 
wiedziane słowa jednego osobnika mogą być słyszane przez drugiego 
osobnika. Trzeba jednak dobrze rozróżniać słowa słyszane a słowa 
rozumiane. Słowo francuskie czy japońskie można słyszeć jako pe- 
wien dźwięk mowy, lecz gdy ono pozostaje dla słuchacza niezrozu- 
miałem, wtedy nie ma ono charakteru słowa: pozostaje tylko 
dźwiękiem. By dla słuchacza dźwięk mowy stał się słowem, koniecz- 
nem jest sprzężenie dźwięku z pojęciem Pojęcie z kolei skojarzone 
jest z wyobrażeniem a wyobrażenie z wrażeniami, które bywają bar- 
dzo liczne i rozmaite, a są oparte o nasze zmysły. Widzimy zatem, 
że przekształcenie się dźwięku w słowo nie jest bynajmniej łatwe 
i opiera się ono na zdobywanej przez ras skali wrażeń i wyobrażeń, 
co w indywidualnem życiu człowieka trwa długie lata, a u ludzi bar- 
dzo twórczych i umysłowo żywotnych kezmała trwa całe życie. Ja- 
kiż to narząd w człowieku nadaje dźwiękom charakter słowa? Nie- 


| 

watpliwie mózgowie. Dzisiejszy stan wiedzy jeszcze nie wykrył me- 
chanizmu tego zjawiska, mimo wielu prób i prac nad tem zagadnie- 
niem. Dla naszych rozważań wystarczy uzmysłowić sobie, że w móz- 
gowiu koncentrują się wrażenia. Np. wseżenie smaku soli i wrażenie 
słuchowe dźwięku „słony'. Te dwa wrażenia zostają skoordynowa- 
ne i dzięki pamięci na przyszłość utrwaione, tak, że dźwięk „słony“ 
będzie w mózgu jakby kontaktował z wrażeniem smakowem soli. 
W analogiczny sposób tysiące dźwięków skojarzy się z tysiącami 
wrażeń wzrokowych, dotykowych, smakowych, powonieniowych 
1 słuchowych i w ten sposób w mózgowiu naszem powstanie zbiornik 
słów kontaktów, kojarzących dźwięki mowy z wrażeniami i wyobra- 
żeniami, czyli innemi słowy w ten sposób powstaje język. | 

Jednakze jezyk tylko w pewnych okolicznosciach moze sie 
tworzyć. Gdyby człowiek żył samotnie poza granicami form życia 
Społecznego byłoby dla niego słowo „siony' zbędne, wystarczyłoby 
zapamiętane wrażenie smakowe. Potrzeba tworzenia słów powstaje 
tylko w warunkach życia kolektywneśc czyli społecznego. Wynala- 
zek mowy miał na celu ułatwienie wspólnej pracy i wspólnego życia 
w tych warunkach, śdy do tej pracy i wspólnego życia stanęło wiele 
juz jednostek i gdy zaczęły one odczuwać cały ciężar i trud tej pracy 
bez wspólnego języka, choćby zrazu z kilkunastu i kilkudziesieciu 
słów złożonego. Zatem życie społeczne jest naturalnem środowiskiem 
rozw ojowem i im doskonalszy i bardziej rozwinięty jest stan społecz- 
ny czyli cywilizacyjny, tembardziej rozwinięty i doskonały jezyk mu 
odpowiada. 

Jakąż zatem fizyczna forme przyh'era język w warunkach dzi- 
siejszej, rozwiniętej cywilizacji? Przecież danym językiem dziś wła- 
dają miljony jednostek, poziom wiedzy poszczególnych jednostek jest 
tak ogromnie różny, podobnie i słera uczuć indywidualnych. Wszyst- 
ko to z jednej strony skryte jest w mózgowiu i układzie nerwowym 
poszczególnych indywiduów, a jednocześnie wszystko to pod forma 
drgań powietrza t. j. dźwięków-słów i pod forma drgań eteru t. j. 
znaków pisemnych rozchodzi się od poszczególnych indywiduów na 
wszystkie strony; te prądy wzajemnie krzyżują się, splatają, powo- 
dują wytwarzanie się coraz to nowych wrażeń i niezliczonych kombi- 
nacji wrażeń, tak, że poza granicami poszczególneśo indywiduum 
znajduje się ogromna fizykalna sfera, w której jak w zbiorniku zgro- 
madzona jest wiedza, doświadczenie, uczucia, wrażenia już nie poje- 
dynczej jednostki, jak w mózgowiu ma to miejsce, ale całego wielo- 
miljonowego kolektywu, posługującego się danym językiem t. j. gru- 
py ludzkiej, którą zwykle nazywamy narodem. Otóż ten zbiornik je- 
zykowy narodu, to jego zbiorowe mózgowie, ta jego krynica wiedzy 
i życia to właśnie jest język narodu, którego odruchem częściowym 
jest język opanowany przez poszczególne indywiduum, nie istnieje 
howiem takie indywiduum, któreby było wstanie opanować całość 
zjawiska językowego, zreszia jest to zupełnie zbędne i niewskazane, 
bo podstawą konstrukcyjną społeczeństwa cywilizowanego jest 


funkcjonalne różniczkowanie a nie uniwersalizacja. (C. d. n.) 
Dr. J. Męarkiewicz (Lublin) 

POLA GAZETARO. 


La unua presita kaj regule eldonata pola gazeto estis la , Pola 
Merkuro”, kiu aperis en la 1661-a jaro. Eldonadis gin Jan Aleksander 
Gorczyn, kiun oni hodiaú nomas la patro de l' pola gazetaro. 


isa „Merkuro aperadis semajne en la daŭro de unu jaro kaj 
alportadis novaĵojn de la tuta mondo. De tiam datumas la historio de 
pola gazetaro, kiu havis periodojn de florado kaj malprospero de- 
pende de la politika situacio de l' lando. 


La unua periodo daŭris ĝis la j. 1800, do pli malpli gis la mal- 
apero de l' ŝtato. Kiam en gia komenco la gazetoj nur malmulte kaj 
neregule aperadis, datumas depost 1730 ekfloro kaŭzita de Jan Nau- 
manski kaj per la fondo de Kurjer Polski. La eldonado de la gazetoj 
troviĝis en tiuj tempoj en la manoj de monaĥoj kaj jezuitoj aŭ de 
eksterlandanoj, kiuj grandaparte eldonadis francajn kaj germanajn 
jurnalojn. La plej gravaj estis: Kurjer Litewski (Litova Kurjero) en 
Wilno, fondita en la 1759-a j. de la jezuitoj, kaj Wiadomości War- 
szawskie (Varsoviaj informoj), kiu aperadis sub redakto de eksjezuito 
Luskin en la 1774-a j. Ĝi baldaŭ ŝanĝis sian nomon je Gazeta War- 
szawska (Varsovia Gazeto) eldonata ĝis hodiaŭ kiel Gazeta War- 
szawska Poranna (Matena Varsovia Gazeto). 


Entute aperis ĝis la tino de l' unua periodo 10 polaj gazetoj. En 
la sekvinta periodo de la liberigaj militoj (1800—1830) plialtiĝis ilia 
nombro ĝis pli ol 70. El tiu tempo devenas la gis hodiaŭ ekzistantaj 
Gazeta Lwowska (1811) kaj Kurjer Warszawski (1821). 


En la sekvinta periodo de 1830—1848 preskaŭ malaperis la ga- 
zetaro en la rusa parto de Polujo pro persekutoj. Anstataŭe ekestis 
tuta vico da gazetoj de polaj elmigrintoj same en Germanujo kaj 
Francujo kiel en Anglujo. En la jaro 1848 aperadis entute ĉirkaŭ 100 
polaj gazetoj, de kiuj 15% estis eldonataj en eksterlando. 


La disvolviĝo de l' gazetaro depost 1848 ĝis la insurekcio en 
1863 estis tre malbona. En 1850—1858 falis la nombro ĝis 60, ĉar 
akraj persekutoj de la fremdaj registaroj neniigadis ĉiumaniere ilan 
ekzistadon. 


En la tempoj post la insurekcioj gis 1905 disiĝas la vojoj de 
l gazetaro je tri diversaj direktoj laŭ apartenado al fremdaj ŝtatoj 
kaj ĉiu parto havas sian aparta historion. 


En la rusa parto de Polujo svenis la agado preskaŭ plene li- 
migita je eldonado de konspiraciaj kaj kaŝe aperantaj ĵurnaloj kaj pli- 
fortigis nur post 1870 kune kun la ekfloro de komerco kaj industrio. 
Alie estis en prusa Polujo, kie la nombro de gazetoj pli malpli restis 
senŝanĝe, dume en aŭstria Polujo la gazetaro vive ekfloris. 

En la jaro 1905 aperadis sur la pola teritorio 545 gazetoj, de 
kiuj 130 en la prusa, 155 en la rusa, kaj 200 en la aŭstria parto. 

La liberalismo, sekvo de la rusa revolucia movado de l' jaro 
1905, kreis por la pola ĵurnalaro pli bonajn kondiĉojn, kiuj kaŭzis ra- 
pidan disvolviĝon ĝis la monda milito. 

En la jaro 
En la jaro 
En la jaro 
En la jaro 
En la jaro 


1906 aperadis 
1910 aperadis 
1912 aperadis 
1913 aperadis 
1914 aperadis 


entute 
entute 
entute 
entute 
entute 


150 gazetoj, 
900 gazetoj, 
1050 gazetoj, 
1100 gazetoj, 
1200 gazetoj. 


Tiuj 1200 gazetoj en la jaro 1914 aperadis en 


Aŭstrio 
Rusujo 


Germanujo 


Eksterlando 


499 
392 
202 


107, de tiuj lastaj 93 en Ameriko. 


En la tempoj de l' monda milito okazis granda malkresko. La 
rilatoj, kiujn alportis la milito pro la cenzuro, manko de l' papero, 
financaj malfacilaĵoj, okupo de Warszawa k. t. p. malgrandigis la 


nombron de l 


gazetoj gis 360—500. 


La restarigo de Polujo kreis por la nun unuigita gazetaro la 
vojon por libera disvolvigo. Kiel grandega ĝi estis, pruvas la sekv- 


antaj citeroj: 


En 1917 fondiĝis 
1918 fondiĝis 
1919 fondiĝis 
1920 fondiĝis 
1921 fondiĝis 


1922 estis la nombro de gazetoj 1200, en 1925 estis pli ol 
1926 ĝi atingis la nombron 1874, nun estas eldonataj 2000 


En 
En 
En 
En 
En 
1700, en 


en Polujo 11 novaj gazetoj, 
en Polujo 50 novaj gazetoj, 
en Polujo 230 novaj gazetoj, 
en Polujo 165 novaj gazetoj, 
en Polujo 290 novaj gazetoj, 


gazetoj, inter kiuj 300 ĉiutagaj ĵurnaloj. 


Koncerne la oftecon de aperado dividigas tiuj gazetoj je 


Ciutagai, 

semajnaj, 

aperantaj trifoje en semajno, 
duonmonataj, 

monataj, 

kvaronjaraj, 

neregule aperantaj. 


Laú la lingvoj ili prezentas sin jene: 


Polaj 1613 gazetoj, 
Hebreaj 144 gazetoj, 
Germanaj 119 gazetoj, 
Ukrainaj 717 gazetoj, 
Rusaj 17 gazetoj, 
Blankrusaj 15 gazetoj, 
Francaj 5 gazetoj, 
Litovaj 3 gazetoj, 
Anglaj 2 gazetoj, 
Esperanta 1 gazeto, 
Ĉeĥa 1 gazeto. 


X. Y. (Krakow) 

WACŁAW GRUBINSKI 


SI 


(Novelo) 


lli trinkis nigran kafon, likvorojn kaj konjakon, foliumis ilu- 
stritajn revuojn, enspiradis havanan aŭ cigaredan fumon kaj oportune 
apogitaj en molaj anglaj foteloj interparolis maldiligente pri dive saj 
indilerentaj aferoj, ridetante, enreve, iafoje sprite. Ili estis kvin, ĉiuj 
en la ago de kvardek kelkaj jaroj, la plej aĝa ne transpaŝis ankoraŭ 
la kvindekon, do ili opiniis sin homoj junaj, de kiuj la kvina deko for- 
prenis nek unu funkcion de junulaj fortoj, sed tiujn fortojn provizis 
je prudento kaj egalpezo. 

— Nova volumo da poezioj — diris unu sinjoro donante ma; di- 
kan libreton al gentleman'o fermanta ĝuste riĉan kajeron de franca 
„llustraĵo“. 

— Lirikaj versaĵoj? Kies? 

— Juna aŭtoro. Nomiĝas... tuj... 

Sinjoro Adamo malfermis la kovrilon. 

— Se mi devas esti sincera... la lirikoj de malnovaj aŭtoroj :nin 
enuigas kaj la novajn mi ne komprenas. 

— La poezio ne estas por tio, ke oni gin komprenu. 

lion diris hela blondulo kun kornaj okulvitroj, etendis dikajn 
lingrojn al malgranda kaliketo kaj englutis porcion da konjako, fine 
aldonis: 

— La poezion oni uzas kiel trinkaĵon. Ekzemple tiu konjako — 
la dika blondulo smaĉis per la lango. — Bongustas tiu konjako. Ĝi 
bongustas al mi, kvankam mi ĝin ne komprenas. Mi diros pli: tiu 
konjako transformas la mondon, en kiu mi vivas. La konjakon mi ne 
komprenas, sed ŝajnas al mi, ke mi komprenas la mondon, kiu kreas 
tiun konjakon por mi. La poezio ne havas la devon alparoli al nia in- 
teligenteco, ĝi devas nin ebriigi. 


— Sinjoro Czeslaw — diris seka brunulo proksimigante al la 
tableto superŝutita per gazeloj; ĉe tiu tableto sidis guste la dika 
blondulo kun la kornaj okulvitroj. — Sinjoro Czeslawo — li ripetis — 


mi havas la impreson, ke vi malbone defendas la poezion. 

— Mi tute ne defendas ĝin — ekridetis la blondulo. — Ĝi estis 
nur tia eta rimarko, ke la destino de l' poezio estas ne la instruado 
sed ebriigado. | 

— Ĝuste. 

— Do ni konsentas je la samo. 

— Je unu, sed ne je la... alia. 

— Kiel do? 

— Vi diris? ke la poezio ne havas la devon alparoli nian inte- 
ligentecon. 

RED ore, | 

— Do kiel gi estos nin ebriiganta? 

— Mi ne komprenas. Gi estos nin ebriiganta same, kiel la kon- 
iako. 

— Gi ne estos. 


Er eral? 


— Car ni ne povas gin engluti, kiel ni glutas la konjakon. 

La dika blondulo large malfermis la okulojn malantaŭ la kornaj 
okulvitroj. La seka brunulo afable ekridetis. | 

— Por ke la poezio povu nin ebriigi — li diris — ni devas gin 
engluti. Sed ne per la gorgo. Per la gorgo ni ne povas gin engluti. Ni 
povas gin gluti nur per la inteligenteco. 

La blondulo momenton pripénsis kaj poste ekkriis gaje: 

— Tial do mi preferas la konjakon! 

La mastro plenigis la kalikon de l' dika gentleman parolante, 
ke li ŝatas iafoje la poezion, tamen malŝategas la poetojn. 

— Ili estas malseriozaj homoj! — li diris tolereme. — Ili estas 
infanoj haltigitaj en la psika disvolviĝo aŭ senhontaj maljunaj ĉevaloj 
simulantaj bebé ojn. Kiam kvardekjara sentaŭgulo rakontas al mi 
rime, ke lin kortuŝas la verda herbeto, sur kiu li dezirus nudpiede 
kureti, aŭ ke li sopiras al vojaĝoj, kiujn li neniam entreprenos pro 
tro malgrandaj enspezoj por ia verso, malgraŭvole mi grimacas pro 
naŭzo. 


— Tial guste mi preferas la konjakon — ripetis la dika blon- 


dulo. 


— Estas diversaj poetoj — ekparolis viro staranta ĉe fenestro; 
li aspektis kiel sportulo, estis beltalia kaj samtempe largesultra, ha- 
vis malhelan vizagkoloron kaj helajn okulojn. — Mi ŝatas sole poe- 
tojn pli maljunajn. Kompreneble poetojn ne de la tipo, pri kiu guste 
vi parolis. Ni tre ofte miksas pepadon kaj kvakadon de junuloj kun 
la vera poezio. [liain ekdezirojn ni nomas sopiroj, aliajn malbondi- 
gestojn — melankolio k. t. p. Ekkrio je la vido de l' leviĝanta suno 
ne estas ankoraŭ poezio! La poeto retrovas kaj transdonas al ni la 
nedireblan sencon de l' vivo. Danke al la poeto ni kunvivas kun la 
mistero de l' estado, ensorbas gin, aŭ pli guste gi ensorbas nin per la 
vortoj de l' poeto, kaj al ni ŝajnas, ke ni gin komprenas. 

— Neniam mi sentis tian impreson legante lirikajn poemoja. 

— Neniam? 

— En la teatro, aŭskultante bonan tragedion, jes, mi havis 
iafoje la impreson, ke mi eniras, permesu la esprimon, en la internon 
de l universo; sed nur en la teatro. Laŭ mia opinio la vera poezio 
logas nur en la teatro. 


— Ne diru tiel, Adamo, ĝi loĝas ankaŭ en la libroj verkitaj 
proze. 

La maldika brunulo ekridis jesante. Ekridis ankaŭ la aliaj. 

— Plej malfacile tamen — diris post momento la gentleman'o 
aspektanta kiel sportulo — pli malfacile, ol en la romano, ol en li- 
rikaj rimoj, estas trovi la poezion en la vivo. 
| — Rompiĝis al mi la cindro de | cigaro — ekgemis maldika 
sinjoro, kiu depost unu horo silentis apogita oportune en Volter a 
fotelo, staranta inter du bibliotekaj ŝrankoj. 

— Witoldo nenion al ni ankoraŭ diris pri la poezio! — ekkriis 
la maldika brunulo. 

Ciuj ekrigardis al sinjoro Witoldo. 

— Kiel eruditulo vi estus devinta la unua preni la voćon pri 
ĉi tiu afero — diris la dommastro sidiĝante ĉe la skribtablo. 

Sinjoro Witoldo ekridetis afable tra la cigaro. 

— Kion komunan kun tio havas la eruditeco. 

— Eruditulo kaj vojaĝanto — korektis la dika blondulo. 

— Sed ja mi... tiom scias, kiom vi sinjoroj — rediris sinjoro 
Witoldo kaj deprenis la cigaron de la buŝo. — Cetere mi legadas nur 
malnovajn librojn de antaŭ longe mortintaj aŭtoroj. 

— De tiuj, kiujn ni opinias enuigaj... enuante dum la legado de 
modernaj verkoj. 

— Modernan literaturon mi malŝatas. Tiun la plej modernan. 
Ŝajnigante malŝatadon de konstruo la junaj literaturistoj kaŝas neko- 
non de i' pensado. Mi nevolonte kunvivas kun la homoj ne scipovan- 
taj pensi. 


— Ne temas pri tio, mia karulo, temas pri poezio — diris la 
maldika brunulo. 

— Ĝuste — jesis la sportulo. — Ĉu vi renkontis iam en la vivo 
la poezion? 

— Kiel do? 


— Ne la poezion presitan, sed la poezion en la vivo? ĉu vi 
kaptis gin neatendite, se oni povas tiel diri, en ĝia propra nesto, kiel 
sovagan birdon? 

— Alivorte, vi deziras simple diri, ĉu iam en la vivo mi konis 
veran poeton? 

— Jes. Veran, ne oficialan, ne fakulon. 

— Ankaŭ faka poeto povas esti iafoje vera poeto. Norwid di- 
ris, ke poeto oni ne estas, ke poeto oni estadas. 

— Ĝuste. Do... Ĉu vi surprizis iam in flagranti aperon de 
poezio en la homo? 


Post momenta silento sinjoro Witoldo respondis: 

— Jes. Certe. Unutoje. 

— Do tamen tio okazis al vi! 

— Ĵes. Unufoje en la vivo. — Sinjoro Witoldo ne leviĝante 
rektiĝis en la łotelapogilo. 


La blondulo kun la okulvitroj englutis porcion da konjako kaj 
la maldika brunulo demandis post momento: 


— Kiel tio okazis? Ĉu vi povus al ni rakonti? 

Sinjoro Witoldo ekhezitis, sed tio daŭris sekundon. Li estingis 
la cigaron dispremante ĝin je l' cindrujo kaj diris kun pripenso, mal- 
rapide: 

— (Grandioza fulmaperaĵo. Sufiĉas unuioje en la vivo esti ates- 
tanto de tia fulmo, por ĉiam scii, ke la tutan mondon tratluas ne- 
videbla elektra ondo. Poezio ne estas babilaĵo. Donu al mi, Adamo, 
nigran kafon. | (daŭrigota) 

+ El la pola lingvo tradukis 
Br. Kuhl. 

BATALO. 


Kradojn ferajn, katenajn mi penas disŝiri 
Kaj mi ilin surverŝas per sango purpura: 
Kradojn tenas senmovajn forta kadro mura 


Kaj ne povas mi ilin el bazo eltiri. „ 


Jam la fortoj ekmankas kaj mi ĉesas spiri, 
Korpon lasas ekscita forto nematura: 
Tiel bele en spacoj brilas rond' lazura, 


Mi ne povas ĝin tamen tra kradoj akiri. 


Se ne lasos vi tamen, krado maljustjuĝa, 
Kaj ne povos vin movi rigida muskolo — 
Mi rustigos vin fine per la sango ruĝa 


Kaj Sangigos batale tiam nia rolo: 


La spirito elflugos al lando mirinda, 


Putra staros vi — signo de fatalo blinda. 


Stanistaw Braun. (Lodz) 


LETERO 
ALĈIUJREDAKTOROJDENIAJGAZETOJ 


Estimataj Sinjoroj! 

Kiam en lingvo nia mi legas poemojn, kiuj senhalte ĉiam pli- 
grandigas kvante — ŝajnas oite, ke niaj lernantoj brokante, de l' mal- 
puraj ĉifonoj ricevas egzemojn... lio kaŭzas al ili tiajn dolorgemojn, 
ke ridinde balbutas, preskaŭ konsonante, kaj, ripetas samfrazojn 
ronde variante... ofte sur la sanktaĵon eĉ ĵetas blastemojn!... 

Terura estas ĉi malsano... kaj infektas tre rapide, senĉese ho- 
mojn. sanajn tute!... nun jam centojn da ili nombras statistiko... kaj 
aeron neniu ĝis nun dezinfektas, — kompetentaj personoj staras sur- 
de, mute... 


Kiam fine aperos severa kritiko?? 
Akceptu esprimojn de mia plej granda 
estimo kaj respekto 


Varsovio. Stanistaw Karolczyk (Eska) 

POLLANDA KRONIKO 


Dum Januaro 1929 j. vizitos Polujon fama propagandanto el 
Holandujo s-o A. Smit, la direktoro de l' H. E. O. Li prelegos en 
Przemyśl, Lwów, Lublin, Warszawa, Łódź, Kalisz kaj Poznań. Sami- 
deanoj el tiuj ĉi urboj komunikiĝu tuj kun prelegonto pri kondiĉoj je 
adreso: Bernard Boon, Postkantoor, Scheveningen, Holland. 

Bedzin. Societo de la Laborista Universitato (TUR) organizis 
e-kurson kun 12 personoj. 

Bialystok. Komenciĝis regulaj kunvenoj de e-istoj. S-oj Ŝapire 
kaj Kurjański raportis pri la Dudeka en Antverpeno. Dum la Regio- 
na [erkultur-Industria Ekspozicio la e-societo aranĝis specialan kios- 
kon. La ekspozicion vizitis pli ol 50 mil personoj. Oni disdonis spe- 
ciale presitan flugfolion kaj vendis multajn lernolibrojn. Komenciĝis 
novaj kursoj, el kiuj unu speciale por instruistoj de popolaj lernejoj. 

Bielsko. La ĉi-tiea Germana Gazeto (Deutsche Zeitung) en N-o 
677 skribas kun admiro pri letero de Ministerio de Publika Klerigado 
koncerne la nedevigan lernadon de esperanto en la polujaj lernejoj. 
S-o Krysta havis interesplenan paroladon pri e., vizititan de 120 per- 
sonoj. Samtempe okazis ekspozicio de l' esperantaĵoj. Estas gvidataj 
du kursoj, la burga kaj laborista, kiujn partoprenas po 60 personoj. 
Fondiĝis policana grupo. D-o Haas inventitan de li gumspongan buŝ- 
broseton nomis esperante „Sano“. Ĝi estas trovebla en drogerioj. 

Grodno. Ekfunkciis e-kurso gvidata de s-o G. Gutman. 

Krakow. En nia urbo ekzistas nuntempe kvar e-organizaĵoj: 
1) la plej malnova „Societo E.“, 2) „Pola Esperantista Klubo“, 3) 
„Studenta Esperantista Rondo”, 4) Esperanta Asocio ĉe Silezia Ekle- 
zia Seminario. | 

Certe plej agema estas S. E. R., kiu organizis jam dum tiu Gi 
lernjaro ses publikajn prelegojn kaj du kursojn por komencantojn. 
Prelegojn partoprenis ĉirkaŭe po 70 personoj. En la du kursoj parto- 
prenas 83 gelernantojn. Prelegis: 8/X Prof. Bujwid — Impresoj post 
la Dudeka, 16/X Ing. Tor — Signifo de l' internacia helplingvo por la 
scienco, 24/X J. Toczyski — Historio de la lingvo internacia, 31/X 
B. Tuszkiewicz — Pri fondigo de UEA, 7/XI M, Rudnicki — Unuaj 
kongresoj esperantistaj, kaj la 14/XI L. Brodzicki — Nuntempa stato 
de la esperanta movado. Kunvenoj okazas ĉiumerkrede je 7 horo 
vespere en la salono 4 de Coll. Nov. Venu! 

Ostroleka. En la Urba Konsilantejo prelegis s-o Ŝapiro pri 
„Lingvo Internacia Esperanto kiel la faktoro de kulturo". E-kursoj 
gvidas s-o M. Jagoda. 

Sosnowiec. S-o B. Czechowski gvidas kurson en la urba lerne- 
jo. Ĉe TUR okazis prelego: „Ĉu mondproletaro povas kunlabori sen 
helplingvo komuna?”, 

Warszawa. Pola Studenta E-Societo vigle eklaboris. Oni aran- 
ĝas regulajn kunvenojn. Dum la unua (20/X) parolis s-o M. Trochi- 
mowski pri Antverpena Kongreso laŭ personaj impresoj. Studenta 
E-Rondo ĉe la Juda Hejmo organizis la 21/X ĝeneralan kunvenon, 
dum kiu oni elektis novan estraron. Estas organizitaj novaj e-kursoj. 


170 


Dum balotoj de UEA-delegitaro en Varsovio oni elektis s-on Mier- 
nicki kiel del. kaj f-inon H. Weinstein kiel vic.-del. Laú tiuj éi nomoj 
oni-povas esti certa, ke UEA-afero en nia éefurbo bonstatos. Gran- 
dega organizajo de pola instruistaro (ZPNSP) havas sekcionon de 
e-instruistoj, kiu eldonis ampleksan agadraporton. En gies organo 


„Głos Nauczycielski“ (La Instruista Voĉo) aperas regule artikoloj pri 
kaj pere de esperanto. 


Wilno. Oni fondis e-klubon. Novan kurson de e. gvidas s-o 
G. Junowiecki. 


UNIVERSALA ESPERANTO — ASOCIO 


Pola Teritorio. Cefdelegito: J. Sapiro, Lipowa 33, Białystok. 


OFICIALA BULTENO No 2. 

7. Malkara abono de „Pola Esperantisto“ por UEA-noj. Laŭpromese ni sci- 
igas detalojn pri speciale favoraj kondiĉoj de abono de „Pola Esperantisto” por 
UEA-anoj. Ciuj Membroj-Abonantoj de UEA rajtas fariĝi ankaŭ abonantoj de 
„Pola Esperantisto", alpagante al sia kotizo ankoraŭ nur 5 zł (anstataŭ 8 zł). Ili 
do ricevos P. E. por preskaŭ duona prezo. Tiu favora abonprezo devas esti pa- 
gata de Membro-Abonantoj nur al la koncerna Delegito aŭ al la Ĉefdelegito kune 
kun la membrokotizo. Abonmendoj, senditaj rekte al P. E., ne ĝuas la montritan 
rabaton. Ni bedaŭrinde ne povas konsenti rabaton al simplaj Membroj, ĉar UEA, 
ricevante de ili nur 6 zł. jare, ne povas el tiu mono alpagi por la rabatita abuno. 
Ni esperas, ke niaj Membro-Abonantoj, realigante nun por la jaro 1929, vaste 
uzos la eblecon aboni ankaŭ „Polan Esperantiston" por preskaŭ duona prezo. 

9, Premioj por subtenantoj. Ankaŭ la Subtenantoj, aligantaj por 1929, rice- 
jare konsentas premion al ĉiu membro, aliĝinta antaŭ la 1-a de Januaro. Ĉiu fru- 
paganto rajtas elekti unu volumon de la biblioteko „INTERNACIA MONDLITE- 
RATURO". Ĉiu volumo, aĉetata normale, kostas 2 svisajn frankojn. 

9. Premioj por subtenantoj. Ankaŭ la Subtenantoj, aligantaj por 1929, rice- 
vos kiel ĝis nun premiojn. Detalojn pri la premioj ni sciigos en sekvonta bulteno. 
Cetere ili estos notitaj ankaŭ en la dissendota presaĵo, kiun ricevos ĉiu membro. 

10. Premioj por varbado. La promesitajn detalojn pri premioj, konsentataj 
al niaj anoj por varbado de novaj membroj, ni povos sciigi en sekvonta bulteno. 

11. Regula aperado de „Esperanto“. Pro grava teknika malhelpo, nedependa 
de la Centra Oficejo de UEA, la septembra-oktobra numero de ,Esperanto” ape- 
ris kun granda malfruiĝo. La C. O. entreprenis nun ĉion, por ke estonte la ga- 
zeto aperadu tute regule. Ĝi estos denun presata en Annemasse (Francujo), pro- 
ksime de Ĝenevo. 

12. Stato de UEA en Polujo. La 1-an de novembro n. j. UEA havis en la 
tuta Polujo kune 331 membrojn (84 M, 244 MA, 1 MS, 2 DM). Nia membraro do 
konstante plimultigas, sed ankoraŭ nesufiĉe. Ĉiu amiko de UEA kunhelpu por ke 
ni havu en nia lando en la jaro 1929 almenaŭ 1.000 membrojn. 

13. Novaj Delegitoj. Ni sciigas pri starigo de jenaj novaj Delegitoj: 

JANOW (Slask). D. Karol Kristek, elektrikisto, ul. Zamkowa 2. ; 
VD. Paweł Mrochem, maŝinisto, ul. Mikołowska 4. 
WARSZAWA. La kunveno, okazinta la 13-an de oktobro n. j. sub prezido de 
s-ro Feliks Zamenhof faris jenan elekton: 
D. Włodzimierz Miernicki, fotografisto-pentristo, ul. Marszał- 
kowska 88. 
VD. F-ino Halina Weinstein, studantino, ul. Leszno 99/5. 

Provizore ne estas Delegito en Dubno, ćar gisnuna s-ro M. Lichtensztejn 
translogigis Varsovion. 

Ni ripetas nian alvokon, ke samideanoj, respondantaj al la kondićoj, montri- 
taj en la statuto kaj loĝantaj en loko, kie ne estas Delegito, bonvolu informi la 
Cefdelegiton pri sia preteco akcepti tiun postenon. 

Bialystok, la 1. XI. 1928. 

J. Ŝapiro, Cefdelegito de UEA. 

KRONIKA ZAGRANICZNA 


o W Dreźnie istniejące Zjednoczenie Kupców Esperantystów roz- 
wija się bardzo pomyślnie. Posiada ono już tilje w 16 krajach, a otrzy- 
muje dziennie około 20 listów z zamówieniami. Korespondencję pro- 


wadzi wyłącznie po esperancku. Świadczy to dobitnie o rozpowszech- 
nieniu Esperanta wśród kupców. 


- W Bordeaux mająca siedzibę Międzynarodowa Liga Matek 
i Wychowaczyń „Dla pokoju” wprowadziło Esperanto w swej kore- 
spondencji i wydała ostatnio esperancką odezwę, która przedstawia 
cele Ligi. 

We Frankiurcie nad Menem odbędzie sie w czasie świąt Wiel- 
kiej nocy roku przyszłego międzynarodowa konferencja poświęcona 
sprawom turystyki i reklamy. Przemówienia i dyskusje mogą być 
wygłaszane w każdym języku narodowym i po esperancku. Tłóma- 
czyć się będzie przemówienia tylko na Esperanto. 

W Hadze na dworcu kolejowym znajduje się stale tunkcjonu- 


jące biuro informacyjne dla podróżnych, gdzie informują także po 
esperancku. 


Międzynarodowa restauracja ,,Hitherwood“ w Londynie wyda- 
ła swoje prospekta w języku Esperanto. 

Mieszcząca się w stockholmskim drapaczu chmur restauracja 
„Pagod“ posiada kartę potraw w języku szwedzkim i Esperanto. 

W Saarbriieken staraniem rządu urządzono kurs Esperanta dla 
nauczycieli szkół średnich i wyższych, na który zgłosiło się przeszło 


50 osób. Koszta podróży osobom zamieszkałym poza Saarbriicken 
pokrył rząd. 


W Kownie odbyła się konferencja towarzystwa nauczy..1el- 
skiego Państw Bałtyckich, na której kwestję Esperanta referował 
p. I. Indra. Po referacie uchwalono następującą rezolucję: 

„Konferencja tow. naucz. Państw Bałtyckich usłyszawszy spra- 
wozdanie p. T. Indra o języku Esperanto, a zgadzając się z tem, że 
koniecznem jest wybranie jednego wspólnego języka do wzajemnego 
porozumiewania się narodów, poleca swoim członkom studjowanie 
go 1 rozpowszechnianie wszędzie i w każdy sposób“. 

W Tartu (Estonja) 25. 9. rozpoczęły się na Uniwersytecie lu- 
dowym kursa Esperanta. W miejskiem gimnazjum żeńskiem także 
są prowadzone 2 kursa. 

W angielskiej Whiteway Colony prowadzi p. Krestanof kurs 
Esperanta z wielkiem powodzeniem. 


Japonia. 
W Beppu — kursa dla policji. 
Kumamoto — 22. i 23. 8. przemawiał przez radjo nasz niestru- 


dzony pracownik Dr. Asada o Esperancie. 
W Hukue — 12 sierpnia odbyło się wielkie propagandowe ze- 
branie o Esperancie, w którem wzięło udział przeszło 300 osób. 
Prócz tego w licznych miastach kursa. 


Tejot (Przemyśl) 

ESPERANTISTA VIVO EN PARIZO 


(daúrigo) 


Urbo de Scienco. Sennombraj lernejoj pre 
laborantojn en ĉiu sfero de la homa agado. La 


ŝanta ĉiam en la unua rango, altiras arojn de ĉiurasaj adeptoj. Ĝia mirinda kla- 
reco, kiu ne malutilas la profundecon, sed ĝin helpas, restas ĉiam ĝia privilegio. 
Kiu kultura homo povas ne ĉerpi el tiu grandega fonto de la kono, kiun al la ho- 
maro donacis kaj donacas konstante Francujo? Kaj Parizo estas gia kapo. Ĉiu 
scienciako posedas tie specialajn lernejojn je tre alta nivelo. Sorbonne brilas in- 
ter la universitatoj de l mondo. College de France faras la plej altajn studojn 
akireblaj de ĉiuj. Institut grupigas plej famajn Francojn el ĉiu specialeco. 


Cefurbo de Volupto. Kio kontentigas niajn sentojn, nenie estas pli bele ser- 
vata, pli guebla. Francujo estas nun „Ocnotria”, la lando de l' vino, kaj ĉiuj to- 
rentoj de ĝia riĉa rikolto fluas Parizon. Vinoj rozaj, rugaj kaj oraj kolorigas la vi- 
von de l granda urbo. lli ne havas la akrecon de nordaj brandoj, nek donas la 
pezon de | biero. Kiam en Montmartre eksplodas ĉiumomente mil korkoj en 
cent noktejoj, tiu ĉampanpluro estas pluvo de ĝojo, kaj produktas nur malmultajn 
tusdrinkulojn. Ĝi kreas gajan ridon, gajan kanton, junan fervoron. Certe, apud 
lumplenaj lokoj kaŝiĝas en nigraj stratetoj malriĉeco. Rampas suspektaj ombroj 
ĉe la oblikvaj muroj. Sed ankaŭ por tiuj malfeliĉuloj, kiel por princoj, Parizo 
estas milda. Tiu urbo havas por ĉiu prezo plezuron. Kiel likvoro, la Amo, mil- 
forma diino, servas al ĉiu, kion li deziras. Al la okulo rakontas fabelojn pri pasio 
Moulin Rouge, Casino de Paris, Folies Bergere. En supraj stratetoj, sub la kate- 


dralo, kantas gin „apache“ en ruĝa ĉemizo; en pli decaj kvartaloj, eleganta kan- 
zonisto cizelas pikantajn vortojn... 


paras taŭgajn, lertajn kaj viglajn 
famo de la franca scienco, mar- 


Urbo de Libereco. Ho, vi tero pariza, tiomfoje lavita per sango, fuminta per 
barikadoj, skuita de tondro armila! En 1789. En 1792. En 1793. En 1794. En 1795, 
En 1797. En 1830. En 1832. En 1834. Dufoje en 1848. En 1851. En 1871. Kiom kare 
vi pagis la grandan rajton de viaj urbanoj pensi kaj paroli libere! — Sed ili uzas 
la multkostan privilegion, kaj neniu baro, neniu kredo, neniu estra aŭtoritato ku- 
ragas fermi la vojon al libera homa medito, libera homa opinio. En tiu atmosfero 
de libereco, large spiras la Penso. Kaj post tiom da suferoj, ĝi eble, fine, diros al 
homoj la oran vorton de Saĝeco, kiu ĉesigos la militan bruon... 


En tiu atmosfero bone progresas nia Esperanta movado. Mankas nek socie- 
toj, nek agantoj. Tie, apud la Panteono, logas ĉe rue Soufflot nia altestimata kaj 
kara prezidanto de la Akademio, profesoro Cart. Sidante ĉe la tablo, en malgran- 
da kabineto, li fumas longan pipon kaj skribas siajn saĝajn „Vortojn de Blank- 


barbulo". De sia kvina etago, kvazaŭ de gardoturo, li observas la Esperantan 
Mondon, antaŭvidas danĝerojn, avertas pekemulojn kontraŭ la Fundamento, alvo- 
kas al bonfaranta kaj necesa Unueco. — Tie kuras tra stratoj So Houbart, vigla 


redaktoro de „La Movado“, rapidante al nova intervjuo. Kun Mistinguett? Kun 
Prezidanto Doumergue? Kiu divenos, kion alportos la proksima numero de la 
ĉiam tiel interesoplena franca revuo? — Tie Schwartz preparas en sia koketa, 
mola, brilanta, multkolora, silka, miniatura, bombona, iafoje ebriiga laborejo = 
kion? Novan novelon, kiu nin gajigos? Grandan romanon, kiu nin tremigos? Aŭ 
ĉarmoplenan poeziaĵon? Ni ne scias; ĉiuokaze, ni estas certaj bone gui ĝin 
poste. — Tie, en alia, malproksima kvartalo, profesoro Grosjean-Maupin, Aka- 
demiano, kurbigas pacience: la dorson super Esperanta Vortaro. — Tie So Solso- 
na, giganta kataluna Esperantisto, kun larga bonkora rideto eltiras el sia presma- 
Sino lastan folion de nova Esperanta libro: „Historio de la sufiksa milito is „Kor- 
sopiroj de studento'? au la Akademia ,Klasika Libro por Poloj”. kiun ni aten- 
das? — Tie So Georges Delanoue, ĉefdelegito de U. E. A, „generalo Delanu 
kiel lin nomis iam Schwartz, kolektas taĉmenton de diversnaciaj Esperantistoj por 
eksperimento de egala prononco. — Tie, en la Esperantista Centra Librejo, regno 
de So Dauphin, estas ĉiam malmultaj personaj aĉetantoj, sed ĉiam multaj mendoj 

el ĉiuj landoj de l' globo. — Tie So Fréhis, modesta heroo, 
karbo sur ĉiuj universitataj muroj: „apprenez l' Esperanto, 
ĉar li mortis... 


Kiam mi estis forlasonta Parizon, So Jean Couteaux, ĝenerala sekretario de 
la S. F. P. E., prezidanto de la Federacio de la Pariza Regiono, komisiis al mi 
Jenajn vortojn por la membroj de nia pola Delegitaro: 


„Diru, mi petas, kiom ni simpatias kun niaj esp. kolegoj de via Esperanto- 
Delegitaro, kaj kiom ni deziras ke niaj interrilataj multiĝu en la estontaĵo". 
Volonte kaj kontente mi faras tion. N 


kunlaboro kun So Couteaux antaŭ la Locarna Konferenco plej simpatian reme- 
moron, sed ankaŭ ĉar mi persone plene konscias, kiom povas gajni nia pola mo- 
vado je pli proksima interrilatigo kun la forta kaj brave laboranta S. ESPE 


S. F. P. E. (Société Francaise pour la Propagande de l' Esperanto), franca 
nacia societo, nune sub la prezidanteco de So Archdeacon, pioniro-aviadisto kai 
pioniro-Esperantisto, konsistas el: regionaj federacioj (tiu feliĉa lando jam de- 
longe bezonas kaj posedas regionan Esperanto-organizon!), specialaj fakaj socie- 
toj kaj individuaj membroj. S. F. P, E. mem, pere de sia Administra Konsilantare 
kaj elektita de ĝi Estraro, gvidas la landan movadon, aranĝas ekzamenojn kaj li- 
veras diplomojn, preparas ĝeneralajn kunvenojn (naciajn kongresojn). Regionaj 
Federacioj zorgas pri la Lokaj Grupoj en sia regiono, pri regionaj kongresoj kaj, 
precipe, pri la kursoj en la regiono. Por konstati la gravecon de tiu lasta tasko, 
sufiĉas konsideri, ke en Parizo kaj en ĝia plej proksima ĉirkaŭaĵo, la Federacio 
de la Pariza Regiono aranĝas kaj kontrolas ĉiujare pli-malpli dudek kursojn! Ĉar 
tiamaniere la granda parto de la propaganda laboro estas transmetita sur la ŝult- 
rojn de la Regionaj Federacioj, la Lokaj Grupoj havas multe pli da disponebla 
energio kaj tempo por zorgi pri la kluba vivo, necesa kompletigo de teoriaj ling- 
vaj studoj kaj instigilo al estonta agado. 

Tiun rolon de klubo plenumas precipe la loka grupo pariza, aŭ „Pariza 
Grupo Esperantista” („Groupe Esperantiste de Paris"), laŭ la oficiala titolo. Sub 
la nuna prezidanteco de bonhumora kaj agema So Georges Warnier, ĝi prosperas 
bonege. Kunvenoj okazas ĉiuvendrede vespere, estis plurfoje partoprenataj de pli 
ol 100 personoj, kaj la nombro de partoprenantoj malofte ne superas 60. Oni kun- 
venas en unu el la studĉambroj de la pariza universitato, la fama Sorbonne. La 
kunveno komenciĝas ĉirkaŭ la 8 kaj finiĝas regule je la deka horo. Dum ĝi 
(krom la jarkunveno), vi ne aŭdos diskutojn pri statutoj, pri sensukcesa propa- 
gando, pri malfeliĉa stato de nia movado, tiom genajn en multaj aliaj societoj. La 
programo estas antaŭe anoncata en la monata bulteno de la Grupo, „Paris-Espe- 
ranto”. Ĝi konsistas en lekcioj, farataj, plejparte, en tre bona Esperanto kaj, ofte, 
vere interesaj. Oni paroladas pri plej diversaj temoj, interesaj speciale al la lan- 
do, profesio aŭ plaĉo de la lekciisto. Malofte pri Esperanto, sed preskaŭ ĉiam en 
Esperanto. La profito de tiu metodo estas evidenta: se eĉ la lekcioj ne estus per 
si mem tiom allogaj kiom ili estas, la orelo alkutimiĝas regule al la Esperanta 
vorto kaj, plie, al la radikoj komune uzataj en lingvo faka. Sed la lekcioj estas 
allogaj. Ne nur faras ilin ofte eminentaj francaj intelektuloj, sed ankaŭ bone hel- 
pas anaro de eksterlandaj Esperantistoj, ĉiam opaj en Parizo. Tiuj lastaj donas 
ofte valorajn detalojn pri siaj popoloj kaj ŝtatoj. Ĉiuj „malplenaĵoj“, kaŭzitaj de 
tro malfrua alveno de la parolonto aŭ tro mallonga daŭro de l' parolado, estas 
zorge plenigataj per komunikoj, anekdotoj kaj ŝercoj, eĉ enigmoj kaj amuzoj Espe- 
rantaj, pri kies intereso zorgas ĉiam senlace kaj ĉiam sukcese la prezidanto War- 
nier, aŭ liaj maloftaj anstataŭantoj. La unua vendredo de ĉiu monato estas de- 
diĉita al „Gazeto Parolata”, sub redakto de So Dubois, sekretario de la Grupo. 
Ciuj plej lertaj paroladistoj havas en ĝi sian konstantan fakon, por kiu ili prepa- 
ras „artikolon“. Estas revuo de Esperanta movado, de Esperanta gazetaro, lasta; 
novaĵoj, felietono, novelo, ne mankas poezio kaj humora angulo. Raportoin pri 


ĉiuj kunvenoj publikigas „Paris-Esperanto“ en „Notlibro de Vendredo", subskri- 
bata „Robinson”, (Daŭrigota) 


Jan Kostecki. 


ne reskribas jam per 
langue universelle“ — 


e nur ĉar mi konservas pri nia amika 

NIAJ TRADUKKONKURSOJ 


Kun plezuro ni konstatas, ke niaj tradukkonkursoj vekas 
inter niaj legantoj intereson kaj pripensemon. Pruvon de tio 
ni havas en la subaj rimarkoj de S-o Józef Orzech, gimnazia 
direktoro en Tarnów. Kvankam ni ne kun ĉiuj konsideroj de 
| estimata samideano plene konsentas, ni presigas ilin por 
instigi en estonteco niajn legantojn ne nur al partoprenado en 
la konkursetoj, sed ankaú al posta pripensado kaj kritikado 
de iliaj rezultatoj. (Red.). 


Ricevinte jus la 10-an n-on de POLA ESPERANTISTO mi tuj 


tralegis gin interalie mi donis ankaŭ atenton al la traduka konkurso, 
kaj rimarkis, ke en la premiita traduko ne ĉio estas korekta. Pro 
tio — se Vi opinias lingvajn pripensojn presindaj kaj por la legantoj 
utilaj — mi komunikas al la Est. Redakcio jenajn rimarkojn: 

1) La vorto „temas ne ŝajnas havi jam sufiĉan t. r. „civitan- 
rajton , atakas gin eĉ Prof. Baudoin de Courtenay (en privata lete- 


ro). Mi preferas: „estas parolo, demando, estas priparolata, traktata, . 
koncernas . 


2) „przyznać palmę pierwszeństwa estas pli najbare al la tek- 
sto: „aljugi la antaúrangpalmon”, ĉar nek laŭro estas palmo, nek pal- 
mo estas laŭro; se la metafora senco estas simila, ni aljugu la pal- 
mon de antaŭrango al la esprimo pli proksima al la teksto. 


3) „lata akademickie ne ĉiam estas jaroj de studado (studadja- 
roj), sed ili estas certe ,,studentjaroj . 


4) ekzistas sendube diferenco inter „mistera' kaj ,sekretple- 
na”, ĉe elektraj ondoj oni ne povas ja paroli pri „misteroj“, sed pli 
prave pri „sekretoj de ne ĉiu konataj (dum la misteroj esta: ne 
de ĉiu komprenataj aŭ ne ĉiu estas inda kaj allasata scii ilin). 

5) la „doktorigaj ellaboraĵoj" tre malofte nur estas „verkoj , la 
iĝonta doktoro pli volonte „kompilas sian disertacion", 

6) „en ŝvitiga penlaboro estas nur laŭsenca perifrazo de pli 
fidela; „ŝvitŝvitante la frunton'. 

7) anstataŭ: kun respekto kaj timemo — pli koncize: respekt- 
kaj timplene, 

8) la enkrampa rimarko: „tak przez Ocean Atl.” entenas la 
sencon, ke tiel grandega verko estas traktata bonhumore kiel ĉiu- 
tagajo, kvazaŭ bagatelo — kaj ne volas nur afirmi la najbarfrazon, 
do: „simple trasuper la Atlantoceanon . 

9) La ordigita komunikado estas nomata: trafiko. 

10) La radjotelefona trafiko en siaj komencoj ne estis „afero, 
sed pli guste: „problemo . 

11) La pola esprimo: „dobrze“ enhavas multajn nuancojn ne ĉiam 
tradukeblajn per stereotipa: „bone“ kaj: doskonale — per „bonege, 
oni serĉu sencrespondajn esprimojn: precize, akurate, taŭge, valore, 
rimarkinde, ĝuste, prave, efektive, konsentinde, bonguste, bonkva- 
lite, sufiĉe, oportune, sage — kaj similajn. 

12) La esperanta: antaú ol, — ne pli frue, ol — estas bedatrin- 
da Fot de esperanto. Laúeble mi evitas tion per: ,,gis fine, gis 
nur”. Se ne estas laúvorte, sed tamen laúsence en multaj bezonoj. 


13) La pororelaj rondskatoletoj ne ĉiam estas „aŭdiloj“, sed 
„aŭskultiloj“ ili certe estas. 

14) Oni kutime ne „fiksas“ la elektrokondukilajn ekstremaĵojn 
en la tabulon, sed pli guste „entruigas la enigilojn. 

15) La voĉo de virino estas pepsona eble nur dum la infaneco, 
malvarmumigo au raúkigo, ordinare gi estas ,,altsona, alteca, sup- 
reca". : 

16) La „koincido“ taŭgas pli por filozofia aŭ matematika scio, 
por la ĉiutaga vivo sufiĉas: „hazarde, strangokaze, groteskokaze". 

17) La finan esprimon: to dobrze — mi tradukas per: estas kon- 
sentinde, aprobinde (por eviti la trouzatan kaj senkoloran: bonej. 

18) Wells estas ne tiel fantastikulo, kiom fantaziisto, ĉar la elfan- 
taziado estas lia kvazaŭ — fako. 

19) „chwilami — ne sufiĉas: dum momentoj, sed pli precize; 
dum certaj momentoj, do: „iumomente, kelkmomente", 

20) La ,,kurrapido estas guste tre bela esprimo, domage tamen 
ĝi ne respondas al la generala senco de pola: „tempo , gi estas tro 
„kura kaj rapida ; sufiĉas: ritmo aŭ pulsado. La rapideco kuŝas en la 
adjektivo. 

21) Tie kaj ie mankas en la traduko la artikolo. 

22) La internacia akcento de: radjo — montras la skribmanie- 
ron: radjo, ne radio. 


Jozef Orzech. (Tarnow) 


BIBLIOGRAFIO 


E. LANTI. FOR LA NEUTRALISMON, 3-a eldono. 
E. LANTI. LA LABORISTA ESPERANTISMO. Sennacieca Asocio Tutmonda 

Paris—Leipzig. 

En du tre interesaj broŝuretoj, el kiuj la pli ampleksa dua estas disvoivigo 
de la konsekventecoj de la en 1922-a jaro eldonita unua, prezentas la aŭtoro la 
celon, strukturon kaj organizon, generale la programon de Sennacieca Tutmonda 
Asocio — organizaĵo klasbatala, preskaŭ komunista, kiu laŭ la asertoj de l aŭto- 
ro grupigas sub sia standardo pli ol duonon de l' Esperantistaro. Se estas efektive 
tiel, do la organizaĵo estas la plej impona kaj plej forta el ĉiuj aliaj organizaĵoj 
Ata ne esceptante la . E.-A., kiujn gi malestime kaj malŝate eliminas el la 
kampo de sia konsiderado. Ili povas ekzisti aú ne ekzisti, tio gin tute ne intere- 
sas; en la plej favora okazo gi povas utiligi al si iliajn (dal rekrutigi el iliaj 
vico} siajn adeptojn kaj en plua konsekventeco detrui ilin en estonteco kie: su- 
pertluan kaj malutilan burgajaćon. Ideologio certe por ili bona, tamen nenie! ori- 
ginala; ĉiu religia sekto ĝin aplikis. Diferenco tamen estas malgranda inter ĉiu 
ajn sekto kaj tiu proletara komunismo, ke sektoj havas iujn idealojn pli altajn kaj 
konstruajn, dume ĝiaj idealoj estas tre apudteraj, materialaj kaj detruaj. 

Kiel ajn estas, la broŝuroj estas tralegindaj por ekkoni la programon de unu 
el la plej gravaj organizaĵoj esperantistaj kaj subtenanta gin organizaĵo neespe- 
rantista. Des pli ke la lingvo estas preskaŭ senriproĉe bona kaj fidela (S. A. T. 
bonvole aprobas la principojn de burgaj Lingva Komitato kaj Akademio, ĉar „ili 
ŝajnas al gi gustaj kaj saĝaj"); „preskaŭ“, ĉar tamen ekzistas kelkaj deklinigoj: 

la landnoma sufikso „uj“ estas tro burĝa, pli proletara ŝajnas al S. A. T. la majn 
same forjetindaj laŭ gi estas la formoj „pasinteco, estanteco (nuntempo) kaj 
estonteco", gi anstataŭas ilin per „pasinto, estanto, estonto"! ni pli inklinas kom- 
preni per tiuj formoj konkretaĵon ekz. „homon, kiu estis, estas, aŭ estos", ol la 
abstraktan „tempon“. Beko. 


KION RAKONTAS LA AMIKOJ DE PEĈJO, Fabeloj de HERMYNIA ZUR 
MUEHLEN, esperantigis el germana lingvo SENHEREDIGITO. Leipzig. El- 
dona Fako Kooperativa de S. A. T. 

Ke la asertoj de Lanti pri la disvastiĝo kaj potenco de S. A. T. ŝajnas havi 
realan bazon, “pruvas ĉi tiu verketo. Oni ne eldonus fabelojn por infanoj, se oni 
ne havus en siaj vicoj infanojn. En ses fabeloj propagandas la aŭtorino al tiuj etu- 
loj klasbatalon, senreligiecon, malamon al burgo-uzurpinto, krimulo, besto, pre- 
zentas ilian paradizon post la forpelo de areto da burgoj-mallaborantoj, kiam en 
la kolorilfabrikoj la anilinfarboj ne plu mortigos la laboristojn, kiam en vitrofan- 
dejoj infanoj ne plu suferos en la ruga infero, kiam neniu pereos en minejoj, ne- 
niu en la ŝipa ventro pro varmego freneziĝos, neniu frostotremos kaj malsatos, ne 
havos ĉambron. Ĉarme! bele! tamen, malgranda „tamen“: la aŭtorino en sia pro- 
paganda fervoro forgesis aldoni, ke tiam oni ne havos litkovrilojn anilinkolor tajn, 
ne havos vitran botelon aŭ glason, ne havos karbon, do ne veturos sur ŝipo, 
frostotremos, malsatos kaj ne havos ĉambron; la kara panjo de Peĉjo certe ne 
plu devos restadi la tutan tagon en la fabriko kaj Peĉjo, anstataŭ kuŝi oportune 
en la lito kaj aŭskulti la babiladon de karberoj, alumetskatoloj, boteloj, litkovra- 
jo}, ferpotoj kaj galantoj, ĝuos la liberan vivon de senhejme vagantaj infanbandoj 
el Saratovo, Moskvo, Leningrado aŭ Omsko, kies sorton tiel grandioze kaj plasti- 
ke pentras „vagulo Georgo” en la No 41 de „Heroldo de Esperanto", 

Stilo de la fabeloj perfekta, tendeco — laŭ mia opinio — abomeninda! 


Beko. 

